CELEX: 62008TN0258
Language: mt
Date: 2008-06-30 00:00:00
Title: Kawża T-258/08: Rikors ippreżentat fit- 30 ta' Ġunju 2008 — Rath vs UASI — Portela & Ca. (DIACOR)

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/54
            
         Rikors ippreżentat fit-30 ta' Ġunju 2008 — Rath vs UASI — Portela & Ca. (DIACOR)
   (Kawża T-258/08)
   (2008/C 223/95)
   Lingwa tar-rikors: L-Ingliż
   Partijiet
   
      Rikorrent: Matthias Rath (Cape Town, l-Afrika t'Isfel) (rappreżentanti: U. Vogt, C. Kleiner u S. Ziegler, lawyers)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Portela & Ca., SA (Mamede do Coronado, il-Portugal)
   Talbiet tar-rikorrent
   
               —
            
            
               tannulla d-deċiżjoni tat-Tieni Bord ta' Appell ta' l-Uffiċċju għall-Armonizzazzjoni fis-Suq Intern (Trade marks u Disinni) tat-30 ta' April 2008 fil-każ R 1630/2006-2; u
            
         
               —
            
            
               tikkundanna lill-konvenut u, jekk ikun il-każ, il-parti l-oħra quddiem il-Bord ta' l-Appell għall-ispejjeż.
            
         Motivi u argumenti prinċipali
   
      Applikant għat-trade mark Komunitarja: Matthias Rath
   
      Trade mark Komunitarja kkonċernata: It-trade mark verbali “DIACOR” għal prodotti u servizzi fil-klassi 5, 16 u 41
   
      Proprjetarju tat-trade mark jew tas-sinjal invokat in sostenn ta'l-oppożizzjoni: Il-parti l-oħra quddiem il-Bord ta' l-Appell
   
      Trade mark jew sinjal invokat in sostenn ta' l-oppożizzjoni: Reġistrazzjoni ta' trade mark Portugiża Nru 137 311 tat-trade mark “DIACOR” għal prodotti fil-klassi 79, skond il-klassifika nazzjonali ta' prodotti fis-seħħ fiż-żmien ir-reġistrazzjoni
   
      Deċiżjoni tad-Diviżjoni ta' l-Oppożizzjoni: Oppożizzjoni milqugħa għall-prodotti kkontestati kollha fil-klassi 5
   
      Deċiżjoni tal-Bord ta' l-Appell: Appell miċħud
   
      Motivi invokati: (i) Ksur ta' l-Artikolu 22(6) tar-Regolament tal-Kummissjoni 2868/95 (1) peress li diversi dokumenti ppreżentati mill-parti l-oħra quddiem il-Bord ta' l-Appell ma kinux bl-Ingliż u ebda traduzzjoni ma ġiet provduta lill-applikant sabiex jevalwa l-prova ta' użu; (ii) Ksur ta' l-Artikolu 43(2) u (3) tar-Regolament tal-Kunsill Nru 40/94 peress li l-Bord ta' l-Appell żbalja fl-opinjoni tiegħu li l-parti l-oħra quddiemu kienet ippreżentat evidenza suffiċjenti għall-prova ta' użu tat-trade mark preċedenti fil-Portugall għall-prodotti kollha li għalihom hi ġiet irreġistrata; u (iii) Ksur ta' l-Artikolu 8(1) tar-Regolament tal-Kunsill Nru 40/94 peress li t-trade marks kunfliġġenti ma juru l-ebda xebh vizwali, fonetiku jew kunċettwali, li jista' jirriżulta f'probabbilta' ta' konfużjoni.
   
      (1)  Ir-Regolament tal-Kummissjoni (KE) Nru 2868/95 tat-13 ta' Diċembru 1995 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità.